## 

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ - ΤΑΥΡΟΥ**

**ΔΙΕΥΘΥΝΣΗ: ΚΟΡΑΗ 36 και ΑΓ. ΓΕΡΑΣΙΜΟΥ**

**Ημερομηνία: 22-1-2021**

Θέμα: «Εισήγηση προς την Οικονομική Επιτροπή για τη διαγραφή ή μη χρεών οφειλετών από βεβαιωτικούς καταλόγους »

Έχοντας υπόψη τους λόγους για τους οποίους η υπηρεσία μας μπορεί να προβεί σε διαγραφή,

1. Την παράγραφο 1 του άρθρου 174 του Ν.3463/06 «Κύρωση του Κώδικα Δήμων και Κοινοτήτων», όπου ορίζονται οι ακόλουθες περιπτώσεις ολικής ή μερικής διαγραφής:

δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.

1. Την παράγραφο 2 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, η διαγραφή των χρεών γίνεται κατόπιν απόφασης του δημοτικού συμβουλίου και
2. Την παράγραφο 3 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, στους Δήμους που έχουν δική τους ταμειακή υπηρεσία, το Δημοτικό Συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται:

α) στη μη επίδοση της ατομικής ειδοποίησης,

β) σε οικονομική αδυναμία που προήλθε από γεγονότα ανωτέρας βίας,

γ) σε υπαιτιότητα της υπηρεσίας.

Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α΄ και γ΄ απαιτείται και η γνώμη της ταμειακής υπηρεσίας.

1. Τις διατάξεις του άρθρου 72 του Ν.3852/10, όπως αντικ. από το άρθρο 3 του Ν.4623/19, σύμφωνα με τις οποίες **η Οικονομική Επιτροπή αποφασίζει για τη διαγραφή χρεών και την απαλλαγή από προσαυξήσεις κατά το άρθρο 174 του Κώδικα Δήμων και Κοινοτήτων**,

Παρακαλούμε όπως διαγράψετε το ποσό των 672,00 ευρώ πλέον προσαυξήσεων προστίμου από το βεβαιωτικό κατάλογο 6/8-5-2020 της εταιρείας Σ…… Σ….. ΚΑΙ Σ…. Ε.Ε, διότι μετά το από 7-7-2020 πρακτικό της επιτροπής φορολογικών διαφορών, περί συμβιβαστικής λύσης του βεβαιωθέντος εις βάρους της εταιρείας ποσού για τέλη κατάληψης κοινοχρήστου χώρου, αποφασίστηκε η διαγραφή του προστίμου κατά 20%. Η απόφαση της επιτροπής επικαιροποιήθηκε με την υπ΄αριθμ.90/10-8-2020.

***ΕΙΣΗΓΟΥΜΑΣΤΕ ΣΤΗΝ ΟΙΚΟΝΟΜΙΚΗ ΕΠΙΤΡΟΠΗ***

Τη λήψη απόφασης σχετικά με την ολική ή μερική διαγραφή των ανωτέρω εγγραφών των οφειλετών.

Η ΠΡΟΪΣΤΑΜΕΝΗ Η Δ/ΝΤΡΙΑ ΟΙΚ. ΥΠΗΡΕΣΙΩΝ Ο ΑΝΤ/ΡΧΟΣ Ο.Υ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΕΙΟΣ ΓΡΟΥΜΠΑΣ